HR
L 98/6
Službeni list Europske unije
11.4.2023.
ODLUKE ODLUKA POLITIČKOG I SIGURNOSNOG ODBORA (ZVSP) 2023/743 od 4. travnja 2023. o imenovanju zapovjednika snaga EU-a za vojnu operaciju Europske unije na Sredozemlju (EUNAVFOR MED IRINI) i o stavljanju izvan snage Odluke (ZVSP) 2022/1681 (EUNAVFOR MED IRINI/1/2023)
POLITIČKI I SIGURNOSNI ODBOR,
uzimajući u obzir Ugovor o Europskoj uniji, a posebno njegov članak 38., uzimajući u obzir Odluku Vijeća (ZVSP) 2020/472 od 31. ožujka 2020.
o vojnoj operaciji Europske unije na Sredozemlju (EUNAVFOR MED IRINI) (1), a posebno njezin članak 8. stavak 2., budući da: (1)
Vijeće je 31. ožujka 2020.
donijelo Odluku (ZVSP) 2020/472, kojom je uspostavljena i pokrenuta vojna operacija Europske unije na Sredozemlju (EUNAVFOR MED IRINI).
(2)
Na temelju Odluke (ZVSP) 2020/472 Vijeće je ovlastilo Politički i sigurnosni odbor (PSO) za donošenje odluka o imenovanju zapovjednika snaga EU-a za operaciju EUNAVFOR MED IRINI.
(3)
PSO je 27. rujna 2022.
donio Odluku (ZVSP) 2022/1681 (2) o imenovanju kontraadmirala Stylianosa DIMOPOULOSA zapovjednikom snaga EU-a za operaciju EUNAVFOR MED IRINI od 1. listopada 2022.
(4)
Talijanska vojna tijela predložila su 24. veljače 2023.
da kontraadmiral (mornarica) Valentino RINALDI od 1. travnja 2023.
preuzme dužnost zapovjednika snaga EU-a za operaciju EUNAVFOR MED IRINI od kontraadmirala Stylianosa DIMOPOULOSA.
Zapovjednik operacije EU-a podržao je to predloženo imenovanje.
(5)
Vojni odbor EU-a podržao je 3. ožujka 2023.
preporuku talijanskih vojnih tijela.
(6)
Trebalo bi donijeti odluku o imenovanju kontraadmirala Valentina RINALDIJA.
(7)
Odluku (ZVSP) 2022/1681 trebalo bi staviti izvan snage,
DONIO JE OVU ODLUKU:
Članak 1.
Kontraadmiral Valentino RINALDI imenuje se zapovjednikom snaga EU-a za vojnu operaciju Europske unije na Sredozemlju (EUNAVFOR MED IRINI).
Članak 2.
Odluka (ZVSP) 2022/1681 (EUNAVFOR MED IRINI/4/2022) stavlja se izvan snage.
(1) SL L 101, 1.4.2020., str. 4. (2) Odluka Političkog i sigurnosnog odbora (ZVSP) 2022/1681 od 27. rujna 2022. o imenovanju zapovjednika snaga EU-a za vojnu operaciju Europske unije na Sredozemlju (EUNAVFOR MED IRINI) i o stavljanju izvan snage Odluke (ZVSP) 2022/513 (EUNAVFOR MED IRINI/4/2022) (SL L 252, 30.9.2022., str. 74.).